Patrick Kluivert
<s>Patrick Stephan Kluivert ( ; Amsterdam, 1. srpnja 1976.) je umirovljeni nizozemski nogometaš i reprezentativac te aktualni trener omladinskog pogona Ajaxa i izbornik Curaçaa.</s><s>Tokom svoje karijere, Kluiver je igrao kao napadač za Ajax, Milan, Barcelonu, Newcastle United, Valenciju, PSV Eindhoven i Lille.</s>

<s>Dio zlatne generacije Ajaxa iz 90-ih, Kluivert je sa samo 18 godina postigao pobjednički gol u finalu UEFA Lige prvaka 1995. godine.</s><s>Kasnije je proveo šest uspješnih godina u Barceloni, gdje je razvio uspješno partnerstvo s Rivaldom i osvojio dva naslova prvaka i jedan Copa del Rey.</s>

<s>Kluivert je za nizozemsku reprezentaciju igrao od 1994. do 2004. godine i u 79 nastupa postigao 40 golova; tom je brojkom do 2013. godine bio najbolji strijelac u historiji reprezentacije, ali ga je smijenio Robin van Persie.</s><s>Nastupio je na tri Europska prvenstva te na Svjetskom prvenstvu 1998., a na Euru 2000. je s pet golova bio najbolji strijelac zajedno sa Savom Miloševićem.</s><s>Godine 2004., Pelé ga je uvrstio na popis FIFA 100, popis 125 najboljih živućih nogometaša.</s>

<s>Trenersku karijeru započeo je kao pomoći trener AZ Alkmaara i N.E.C. Nijmegena, a prije nego je omladinski pogon FC Twentea odveo do naslova prvaka, kratkoj je bio trener Brisbane Roara u Australiji.</s><s>Nakon toga postaje pomoćnik Louisa van Gaala na klupi Nizozemske i osvaja broncu na Svjetskom prvenstvu 2014. godine u Brazilu.</s><s>Godine 2015. postao je izbornik Curaçaa, a 2016. je istovremeno postao trener Ajaxa A1.</s>

<s>Nizozemski fudbaleri
Fudbaleri ili nogometaši Ajaxa
Fudbaleri ili nogometaši Milana
Fudbaleri ili nogometaši Barcelone
Fudbaleri ili nogometaši Newcastle Uniteda
Fudbaleri ili nogometaši Valencije
Fudbaleri ili nogometaši PSV Eindhovena
Nizozemski fudbalski treneri
Selektori fudbalskih reprezentacija</s>

